text:
Baybay Barents
Ti Baybay Barents (Ruso: БapeHцeBo Mope, Barentsevo More Norwego: Barentshavet) ket ti pingir a baybay ti Taaw Artiko,[1] a mabirukan idiay akin-amianan nga aplaya ti Norwega ken Rusia nga iti kaaduan ket mabirukan kadagiti teritorial a danum ti Rusia.[2] Ammo iti Tengnga a Panpanawen a kas ti Baybay Murman, nakaala ti baybay iti agdama a naganna manipud ni Olandes a nabigador Willem Barentsz. Daytoy ket ababaw ti samang a baybay, nga addaan iti pagtengngaan a kaadalem iti 230 metro (750 ft), ken maysa a nangruna a lugar para iti panagkalap ken eksplorasion iti hidrokarbon.[3] Ti Baybay Barents ket nabeddengan babaen ti Peninsula Kola iti abagatan, ti igid ti samang ket agturong iti Baybay Norwego iti laud, ken dagiti purpuro ti Svalbard iti amianan a laud, ti Daga Franz iti amianan ken ti Novaya Zemlya iti daya. Ti Novaya Zemlya, ti maysa a pagpatiddog ti akin-amianan a parte ti Banbantay Ural ket mangisina ti Baybay Barents manipud ti Baybay Kara.
Heograpia[urnosen | urnosen ti taudan]
Ti akin-abagatan a gudua ti Baybay Barents, a mairaman dagiti puerto ti Murmansk (Rusia) ken Vardø (Norwega) ket agtultuloy nga awan iti yelo iti amin a paset ti tawen gapu ti napudot a Yabayab ti Amianan nga Atlantiko. Iti Septiembre, ti intero a Baybay Barents ket sumurok kumurang a kompleto nga awan yelona. Aginggana idi Gubat ti Panaglalam-ek (1939–40), ti teritorio ti Pinlandia ket naabotanna pay ti Baybay Barents, ken ti pagsangladan ket adda idiay Petsamo ken isu laeng ti awan yelona iti panaglalam-ek a pagsangladan ti Pinlandia.
Adda dagiti tallo a kita ti masa ti danum idiay Baybay Barents: Ti nabara, naapgad nga Atlantiko a danum (temperatura >3 °C, ti apgad >35) manipud ti Yabayab ti Amianan nga Atlantiko, ti nalamiis a danum ti (temperatura  3 °C, apgad <34.7). Iti pagbaetan dagiti danum ti Atlantiko ken Polar, maporma ti sanguanan a makunkuna a Sanguanan a Polar. Kadagiti akinlaud a parte ti baybay (asideg iti Isla Uso), daytoy a sanguanan ket ikeddeng babaen ti sirok a topograpia ken isu a daytoy ket relatibo a natadem ken natalinaay kadagiti masakbayan a tawen, bayat nga idiay daya (idiay Novaya Zemlya), daytoy ket mabalin a maisaknap ken ti puestona ket mabalin nga agdumaduma kadagiti pagbabaetan ti tawen.
Dagiti daga ti Novaya Zemlya ket kaaduan a nakagun-od iti nasapa a Holoseno a pannakatunaw ti glasier ti aplaya idi agarup a 10,000 tawtawen sakbay iti agdama.[4]
Gay-at[urnosen | urnosen ti taudan]
Ti Internasional a Gunglo ti Hidrograpiko ket mangipalawag kadagiti patingga ti "Bayaby Barents" a kas ti sumaganad:[5]
- Iti laud: Ti amianan a daya a patinga ti Baybay Norwego [Ti llinia a tumipon iti akin-abagatan unay a punto ti Laud a Spitzbergen aginggana ti Rawis Amianan ti Isla Uso, babaen iti daytoy nga isla aginggana idiay Rawis Bull ken kalpasanna idiay Rawis Amianan idiay Norwega (27°45'D)].
- Iti amianan a laud: Ti akindaya nga aplaya iti Laud a Spitzbergen, ti Lingsat Henlopen aginggana idiay 80° latitud amianan; dagiti abagatan ken daya nga aplaya ti Amianan-Daya a Daga [isla ti Nordaustlandet] aginggana idiay Rawis Leigh Smith (80°05′N 28°00′E / 80.083°N 28.000°E).
- iti amianan: Ti Rawis Leigh Smith iti ballasiw ti Is-isla Bolshoy Ostrov (Nalatak nga Isla) [Storøya], Gilles [Kvitøya] ken Victoria; Rawis Mary Harmsworth (abagatan a laud unay ti Daga Alexandra) iti igid dagiti akin-amianan nga aplaya ti Daga Franz-Josef ken iti ad-adu pay a kas idiay Rawis Kohlsaat (81°14′N 65°10′E / 81.233°N 65.167°E).
- Iti daya: Ti Rawis Kohlsaat aginggana idiay Rawis Zhelaniya (Desire); ti laud ken abagatan a laud nga aplaya ti Novaya Zemlya aginggana idiay RawisKussov Noss ken kalpasanna idiay akinlaud a sumrekan ti Rawis, ti Luek Dolgaya (70°15′N 58°25′E / 70.250°N 58.417°E) idiay Isla Vaigach. Babaen ti Isla Vaigach aginggana idiay Rawis Greben; kalpasanna idiay Rawis Belyi Noss iti nangruna a daga.
- Iti abagatan: Ti akin-amianan a patingga ti Baybay Puraw [Ti linia a mangisilpo ti Svyatoi Nos (Aplaya ti Murmansk, 39°47'E) ken Rawis Kanin].
Dagiti nota[urnosen | urnosen ti taudan]
- ^ John Wright (30 Nobiembre 2001). The New York Times Almanac 2002. Psychology Press. p. 459. ISBN 978-1-57958-348-4. Naala idi 29 Nobiembre 2010.
- ^ World Wildlife Fund, 2008.
- ^ O. G. Austvik, 2006.
- ^ J. Zeeberg, 2001.
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 6 Pebrero 2010.
Dagiti nagibasaran[urnosen | urnosen ti taudan]
- Ole Gunnar Austvik (2006) Oil and gas in the High North, Security Policy Library no. 4, The Norwegian Atlantic Committee. ISSN 0802-6602.
- C. Michael Hogan (2008) Polar Bear: Ursus maritimus, Globaltwitcher.com, ed. Nicklas Stromberg.
- World Wildlife Fund (2008). Barents Sea environment and conservation.
- Zeeberg, JaapJan; Lubinski, David J.; Forman, Steven L. (Septiembre 2001). "Holocene Relative Sea Level History of Novaya Zemlya, Russia and Implications for Late Weichselian Ice-Sheet Loading" (PDF). Quaternary Research. Quaternary Research Center/Elsevier Science. 56 (2): 218–230. ISSN 0033-5894. doi:10.1006/qres.2001.2256.
Dagiti akinruar a silpo[urnosen | urnosen ti taudan]
Midia a mainaig iti Baybay Barents iti Wikimedia Commons
- Barents.com—Panagparang-ay ti Rehion ti Barents
- Foraminifera ti Baybay Barents—ilustrado a katologo


c: text/html

text:
VIGAN CITY – Inaprobaran ti Sangguniang Panlalawigan iti naudi a sessionda ti pannakaited iti pammigbig ken komendasion iti maysa nga estudiante iti maysa a pagadalan publiko ditoy a nangabak iti nasional a pasalip ti Asean Quiz itay nabiit.
VIGAN CITY – Inaprobaran ti Sangguniang Panlalawigan iti naudi a sessionda ti pannakaited iti pammigbig ken komendasion iti maysa nga estudiante iti maysa a pagadalan publiko ditoy a nangabak iti nasional a pasalip ti Asean Quiz itay nabiit.
Inanamongan ti hunta probinsial ti resolusion nga indatag ni Bokal Ronnie Rapanut a nangidagadaganna iti pannakaited iti cash incentive ken ni Jennifer Rebultan, agbasbasa iti Ilocos Sur National High School, agnaed iti Lubong, San Vicente, Ilocos Sur, gapu iti panangabakna iti umuna a gunggona iti 3rd Asean Quiz, national level, general information ken Math category.
Ibagian ni Rebultan ti pagilian iti Asean Quiz, international level, a maangay iti Kuala Lumpur, Malaysia inton Setiembre 16-18 daytoy a tawen.
Malaksid iti P30,000 a cash incentive, kinuna ni Bokal Jeremias Singson nga ibaklay ti gobierno probinsial ti tiket ti eroplano iti ipapan pannakisalaip ni Rebultan iti Malaysia.

robotstxt: allowed

filter: keep


text:
Kudeta (28) Norberto D. Bumanglag, Jr.
Saan a nailinged ken ni John ti ilulusiaw ni Gloria...
Ti Napalabas: Pinanggep da Edgar a butbutngen ni John ngem pinarmek ni John dagitoy. Kayat ni John nga ikkan iti pagnakmanna ni Edgar. Sinerrekna iti kuarto daytoy iti hotel. Nadiskarkulona ti kabaelan ni Edgar ket naisagmak koma no saan a dimteng da Daniel. Nabuya ni Loida ti naiparang a ladawan dagiti nangbomba iti Luneta ket nagapada ken Daniel. Pinagpanaw ni Loida ni Daniel. Napan sinabat ni John ni Gloria Sarandi iti LIA. Intarusna iti hotel. Nadlawna a gargarien ni Gloria isu a bimmaba ket kinasaritana da Daniel ken Jerky. Impudno dagiti dua nga isuda ti nangbomba iti Luneta. Dida ammo, addan nangkidnap ken ni Gloria. Innalada ni John iti kuerpo ti polisia ket inimbestigarda. Insardengda laeng idi dumteng ni Rommel. Inawagan dagiti nangkidnap ken ni Gloria. Dumawdawatda iti sangapulo a milion a pisos a ransom. Impakammona daytoy ken ni Mr. Bosworth ket imbilin daytoy ti panangiruarna iti pangsakana ken ni Gloria iti pundo ti CIA. Kabayatanna, napatayen da Edgar ni Eddie Quirino ken dimmanonen daytoy iti Presidente ket kayat ni Pat nga ibabawina ti ipapanna iti Ilokos. Napan sinabat ni John ni Ricky Ramirez iti LIA. Sinurot ida ni Craig Stewart, maysa kadagiti kameng ti CIA nga agpangpanggep a mangpatay iti Presidente. Napan da John iti banko tapno mangiruarda iti kuarta ngem agkedked ti manedier a mangted. Iti met hotel da Daniel ken Jerky, pinanggep ida a serken dagiti armado a lallaki.
(Maika-28 a Paset)
NAGRASAW manen ni General Miguel. Nagsasaruno. Uray la a mangur-urat ti tengngedna iti pungtotna. “Duada laeng sa innemkayo ngem diyo ida kabaelan?” imbugkawna. Nakatadtadem dagiti matana a kasla ketdin makitkita ni Edgar a kasarsaritana iti selpon.
“Sir, naipasulimi idan itayen ngem immarayat ni John Villa,” inkalintegan ni Edgar. “Adda pay ketdi kaduana.”
“Kanayon laengen a dayta a John Villa ti rason a saankayo nga agballigi? Ania a klase ti tao dayta a John Villa, superman?” “Sir, imbilinyo a saanmi a sagiden...” Ad-addan ti suron ti heneral. “Uray no papatayennakayon, saanyo latta a sagiden?” “Ngem impagpaganetgetyo a saanmi a dangran.” Umanangsaben lakay iti pungtotna. “Nengneng! Usaren met, a, ti utekmo! Awan serserbiyo!” Saan a nakatimek ni Edgar. “No nasken nga ipakniyo tapno mapapatayyo da Daniel ken Jerky, aramidenyo... maawatam?” Immanges iti nauneg ni Edgar. “Aramidenmi, sir...” “Iti kabiitan a panawen! Laglalagipenyo nga inton bigaten ti isasangpet ti Presidente dita Ilokos. Nakataya ti amin a planotayo iti dayta a lugar... isu nga agtignaytayo a kasla awanen ti bigat. Masapul nga agballigitayo a mangisikat iti Presidente.” “Ti CIA, sir, addada kadin ditoy?” “Nakapagwarasdan. Naimapada pay ketdin ti sibubukel a siudad ti Laoag, kangrunaan ti kapitolio. Na-infiltrate metten dagiti kakaduatayo a soldado ken polis ti seguridad ti aglawlaw ti kapitolio.” “Nasayaat man ngarud no kasta, sir...” “Tumulong laeng ti kayatko nga akemyo... ken ti mangipakni kada Daniel ken Jerky. Agingga a sibibiagda, uray kukuatayton ti bileg iti pagilian, addanto pay laeng pangta kadatayo. No agkamangda iti media ket ipulongda a siak ti nangibilin kadagiti nagsasaruno a pammapatay, nalpastayon.” “Sapulenmi a dagus ida, sir.” “Diak kayat nga agkibaltang daytoy a plano, nalawag?” “Yes, sir... Ken siwawayawayakamin a mamagulimek ken ni John Villa.”
“Wen. No maammuanto ti US Ambassador, ilawlawagkonto a collateral casualty. Diak kayat nga adda sawsawirtayo, maawatam?”
“Yes, sir!”
NAKAUL-ULIMEK ni John a nakatugaw ngem di makatalna dagiti matana a mangpalpaliiw iti aglawlaw ken iti ruar ti McDonald’s. Nagorder iti burger ken soda ngem dina pay kinuti. Padpadaananna ni Gloria a nalabit palusotandan iti uray ania a kanito. Sangkataldiapna met dagiti dua a selpon iti lamisaan. Namnamaenna nga umawag dagiti kidnaper ket ibagada no yan ni Gloria. Ngem dandanin tallopulo a minuto nga agur-uray, di pay naguni dagiti selpon. Alusiisenen. Ken mangrugin a marurod. Naallilaw ngata? Pampanunotenna nga innalada ti kuarta sa saanda a ruk-atan ni Gloria. Nakemkemna dagiti sangina. Pangtuntonanna ita ken ni Gloria? Nasaysayaat koma no saan a basta nagtaltalek lattan iti kidnaper. Impapilitna koma nga aginnawatda.
“Shit...” nayesngawna. Nalabit a naipigsana ta timmaliaw pay kenkuana dagiti mangmangan iti asidegna. Immisem sa nagpadispensar.
Pagammuan la ta nagkiriring ti iPhone-na. “Hello,” kinunana.
“Something is wrong.” Ni Ricky.
“Sinurotmi ti nangala iti kuarta. Simrek iti maysa a dakkel a warehouse... iti asideg ti karayan. Nakaad-adu a tao iti uneg. Nagtagiarmasda. Nabibileg dagiti igamda: M-16 kada M4.” “Soldiers or PNP maybe?” “Diak patien a kasta. Mabalin a kadua ida dagiti nangkidnap ken ni Miss Sarandi, John... Awan met ti ob-obrada. Kasla agpalpalabesda laeng ‘ti oras... Agaayam iti innipis dagiti dadduma. Agiinum dagiti dadduma.” “Take pictures.” “Isu ti ar-aramiden ni Daniel.”
“Saan ngata a pasetda iti grupo dagiti mangkudeta iti Presidente?”
“Mabalin a kasta. No saan, isuda ti napusgan a mangpatay iti Presidente...” “Saan. Terorista dagita. Tao ida ni Anwar Kalifa.” “Asino ti Anwar Kalifa?” magagaran a kinuna ni Ricky. “Maysa a nangato ti takemna a kameng ti Abu Sayyaf.” “Ania ti kaaddana ditoy?” “Adda ngata akemna iti kudeta? Ken asino dagiti kakomplotda? Ad-adda a nagbalin a komplikado daytoy...” Nagulimek ni John. “Darupenmi kadi idan?” “Saan. Awan pay ni Miss Sarandi.” Nagdayamudom ni Ricky. “Linokodaka...” “Kasla kasta. Ngem agtutorka. Agpaliiwtayo pay. Ammuentayo no ania ti pakainaiganda iti kudeta.”
“No ania ti kunam, isu ti aramidentayo. Ngem apay no ipakaammotayo laengen kadagiti pannakabagi ti linteg tapno isundan ti makaammo.”
“Ket asino ngata ti mamati kadatayo? Ken saantayo nga ammo no asino ti matalek ita. Amangan no kakomplotda ti mapatangantayo a pagpatulongan.”
ALA unan iti parbangon ngem mermerradan pay laeng dagiti manggapun nga agarrap a mata ni Deputy Bosworth ti monitor ti desktop-na. Pasaray met lukipenna ti folder nga iggemna. Masmasdaaw iti linaon daytoy a folder.
Napateg unay nga intel daytoy isu a nasken a a kasaritana ni John. Agpeggad ti biagna. Pinidutna ti selponna ket indayalna ti numero ni John.
Simmungbat a dagus ni John. “I’m glad you called, sir. I was gonna call you.” “Sige, umunaka nga agipadamag,” kinuna ti lakay. “Ania ti problema?”
“How deep do you know about this coup d’etat in the Philippines, sir?”
“Apay a masaludsodmo dayta? Naibagakon kenka ti ammok. CIA and a group of generals and their soldiers are involved.” “Are you trying to hide something, sir?” “No. I told you the extent of my knowledge about the operation.” “And the Abu Sayyaf, are they involved?” “That is the reason I called you.” “I’m listening, sir.” “There was an intercepted communication between General Miguel and the leadership of Abu Sayyaf in the island of Jolo, their base of operations.” Naparasaw ni John. “Apay?” sinaludsod ni Deputy Bosworth. “Sorry, sir, but we just discovered the presence of a lot of Abu Sayyaf personnel in Laoag City.”
“The place where they initiate to kill the president or arrest him at least...” “So this is bigger than we expected then, sir?” “Definitely...” “And the CIA black ops, are they aware of that partnership between the General and the Abu Sayyaf, sir?”
“I’m not sure. Unless they didn’t want to know or they didn’t care.”
“Do we even know what the deal between the general and the Abu Sayyaf?”
“Yes. If they succeed, and the General becomes the de facto president of the country, he will grant an executive order granting Abu Sayyaf autonomous power in that part of the island. That means they will be free to operate on their own just like their own government without the inteference of the Philippine government...”
“It’s like contract with the devil... How about the MILF and MNLF? Are they part of this deal to?” “Not that I know of...” Immanges iti nauneg ni John. “Now, this becomes a priority mission, John... We can’t let this happen. We have to stop that coup attempt.”
Immanges manen ni John iti nauneg. “Kasla imposible, sir, no dimo ited ti masapulmi.” “Ania, aya, dayta a masapulmo?” “Satellite support, sir.” “Kasla kayatmo nga agsalamangkaak... Laglagipem nga agopoperasiontayo saan nga iti salinong ti CIA wenno ti gobierno. Bukodtayo daytoy a garaw.”
“I need guns, powerful guns, ammos, grenades, bombs... all kinds...”
“Dayta ti kabaelak nga ited.”
“Kasano, sir?” “Adda am-ammok nga aggipuspuslit iti armas dita. Maysa a naturay a Chinese national. Maitedna ti ania man a kasapulam.”
“You got people like that here too, sir?” masmasdaaw ni John. “You be surprised, John... There are so many whom we call the ‘merchants of death’ whose primary merchandise are weapons, ammos and other explosives around the globe.”
“Ket saantayo man laeng a makita wenno padasen a pengdan ida uray no terorista dagiti kustomerda?”
“Because, sometimes, we need them in an emergency situations like this. Without them, we can’t function effectively. But don’t worry, I’ll get a hold of him. Provide him your phone number and he’ll be in touch with you ASAP. Anything else you need?” “Immunity...” “What? What the heck are you talking about?” “You heard me, sir... I want immunity from prosecution— that’s including Ricky Ramirez— if we have to kill CIA black ops operatives.”
“Kaano pay a kasapulam ti immunity, John? Mano kadin a CIA ti sinentensiaan ken pinataymo? Agtigtignaytayo iti nagan ti linteg isu a dimo pakadanagan dayta. Malaksid no...” binitin ti lakay ti sawenna koma. “Malaksid no ania, sir?” “No maammuan ti nalimed nga organisasion, palikidardatayo amin...” Sa sakbay a nakapagsao ni John, innayonna: “Aganannadka ken siguraduem a saan nga agballigi dayta a kudeta. Maturogak metten...” “Mabaiit laeng, sir... Adda la koma maysa a kiddawko.” “Ania dayta?” “Adda dua a Filipino a kaduami... I mean, Filipino a kas kaniak. Dati a hitman ni Gen. Miguel ida ngem nagkibaltangda iti maysa a misionda. Paan-anup ti heneral ida. Sisasaganada a tumulong kaniak ket kas pagyamanko, inkarik a nalakanto laengen ti yuumayda iti Amerika no makalasat ken agballigikami iti misionmi.” “Kasano ti pamay-am? Trabaho ti State Department dayta!” “Ammok a maaramidmo dayta, sir... Place them under the Witness Protection program...” “They are not US citizens, John...” “I know... but we can always smuggle them out of the country. Give them a fake identities and passports...” Immanges iti nauneg ti lakay sa immannugot met laeng. “Five people...” kinuna ni John. “Kunak man no duada laeng?” “Ditay’ mabalin nga ibati dagiti dua nga annak ken ti asawa ti maysa kadakuada, sir...” “Lumukluknengen ti pusom, John...” “Because we are still a decent and loving country, sir. And we are willing to provide refugee status to anyone who help us defeat terrorism. Sometimes we just have to look the other way around. Besides, they are my countryman! I may now be an American citizen but heart also beats for the Philippines.”
“Diak ammo no apay nga umannugotak kadagiti adu nga ilegal nga ammom agraman ti allegiance-mo iti Filipinas,” insanamtek ti deputy.
Nagkatawa ni John. “Sika met laeng ti nangsursuro kaniak,


text:
ADDAANEN iti kabaelan ti gobierno a mangtaming iti sosial a di panagpapatas ken giwang iti ekonomia, sitatalek nga inwaragawag ni Pres. Gloria Macapagal-Arroyo bayat iti State of the Nation Addressna a nangibinsabinsaanna kadagiti programana iti sumaruno a nakurang nga uppat a tawen a a nabatbati pay a panagtakemna.
Saklawen ti sapasap a pagilian ti programa nga indatag ni Pres. Arroyo kas iti pannakaipasdek dagiti kalsada a mamagkakamang kadagiti probinsia ken siudad, kalsada, puerto, eropuerto, pasilidad ti danum, irigasion ken dadakkel a proyekto a kunana a mangitunda iti pagilian iti naan-anay a kinatalingenngen iti ekonomia.
“Kalpasan ti tallo a tawen, sangapulo ket maysa a bulan, ken innem nga aldaw, ipasublatko ti presidensia, a nalpasen ti kaadduanna, no di man amin nga imbalabalak. Ngarud, diak kayat nga ibalikas nga iti maudi, pinarmekko dagiti kabusorko. Kaykayatko nga ibaga a datayo amin, sika ken siak, aggayyem ken agkabusor ita, nagtipontayo a manggun-od iti maysa a pagilian a progresibo, narang-ay ken agmaymaysa,” sitatalged nga insawang ni Pres. Arroyo a sinaruno ti napigsa a sipsipat manipud kadagiti kaaliadona nga agilinlinteg, kameng ti militar ken local government officials.
Ingget-lawa ti saklaw ti balabala ti Presidente a programana a mangitag-ay iti pagilian iti let-ang ti panagrang-ay idinto nga inyunay-unayna a babaen laeng ti naballigian a reporma iti ekonomia a maagasan ti sosial a pannakabingbingay ken inhustisia.
Imbinsana dagiti dakkel a planona nga itandudo dagiti maipasdek a “super regions”: agribusiness iti Amianan a Luzon ken iti akin-abagatan a rehion ti Mindanao, turismo iti Sentral a Luzon a pagsaltekan ti kaguddua kadagiti ganggannaet a turista, ken iti nababbaba a magasto iti koriente ken nalaklaka a taraon iti Manila ken aglawlawna a lugar ti industria.
Umuna nga umapay iti panunot a maysa daytoy nga ambisioso ken ingget-lawa a programa ti ekonomia nga agkasapulan iti naburnok a pundo. Ti saludsod: kabaelan kadi ti gobierno a suportaran dagitoy nadumaduma a programa ti inprastruktura kas paset ti plano a pannakaipasdek dagiti “super regions” a mangisuyop iti panagdur-as iti countryside?
Iti apagbiit laeng a panangtaliaw iti indatag ni Pres. Arroyo a programana iti ekonomia, dagus nga umappayaw ti panagduadua a maragpat dagitoy iti las-ud ti nakurang nga uppat pay a tawen a panagtakemna.
Iti pannakipatpatangna iti ANC, daytoy ti karirikna nga impeksa ni Prof. ti UP Benjamin Diokno, ta dakkel ti panagduaduana nga addaan ti gobierno iti pinansial a kabaelan tapno maipatungpalna dagitoy a programa.
Iti pattapatta ni Diokno, kagudua ti trillion a pisos ti mabusbos iti indatag ti Presidente a programana ti inprastruktura.
Pangalaan ti gobierno iti kasta a kantidad?
Kuna ni Pres. Arroyo nga addan pundo ti gobierno para kadagitoy a programa.
“Nakagun-odtayo iti record a revenue collections… iti kamaudianan nagun-od ti pagilian ti respeto ti internasional a komunidad kalpasan ti serioso ken naipanurok a piskal a disiplina ken binillion a pisos iti tinawen nga interest savings a maipan itan kadagiti napateg a publiko a pagpuonan,” kinuna ti Presidente.
Iti met biang dagiti kaaliado ni Pres. Arroyo, matun-oyan dagitoy a plano ti administrasion agsipud iti pannakaiwayat dagiti piskal a reporma, natimbeng a panaggasto, ken iti dumakdakkel a remittances dagiti kakailian nga agtrabtrabaho iti ballasiw-taaw ken iti pumigpigsa a panagtalek dagiti agipupuonan iti negosio iti gobierno.
Sabali pay nga economic adviser ti nagkuna a saan a problema ti pundo a mabusbos kadagitoy a proyekto agsipud ta addanto countepart nga agtaud manipud kadagiti local government units, government corporations, ken pribado a sektor.
Ngem adda maysa a banag a liniklikan a dakamaten dagiti mamasirib a mamalballakad iti Presidente: agpannuray iti naballigi nga implementasion dagitoy a proyekto iti makolekta ti gobierno iti buis manipud iti expanded vat, nangatngato a koleksion ti Bureau of Internal Revenue ken Bureau of Customs ken dadduma pay a pamastrekan ti gobierno.
Itay laeng nabiit, inwaragawag ti Bureau of Customs a dina natun-oyan ti puntiriana a kolektaen a buis ket nabitin iti agdagup iti P3 bilion.
Daytoy ngarud ti dakkel a saludsod: kasano kasigurado a dumakkel ti koleksion dagitoy nga ahensia iti baet ti rekordda a dida nagungun-od dagiti puntiriada a koleksion ti buis gapu kadagiti alegasion ti panagkunniber, panagsuitik ken dadduma pay nga anomalia?
[ Adda tuloyna ]


text:
Kategoria:Rusia
Dagiti subkategoria
Daytoy a kategoria ket addaan kadagiti sumaganad a 2 a subkategoria, manipud iti 2 a dagup.
H
- ► Heograpia ti Rusia (7 K)
E
- ► Dagiti pungol nga artikulo ti Rusia (1 K, 1 P)
Pampanid iti kategoria "Rusia"
Daytoy a kategoria ket aglaon laeng iti sumaganad a panid.
- Dagiti pagilian ti Daya nga Asia
- Dagiti pagilian ti Tengnga nga Asia
- Dagiti pagilian ti Akinlaud nga Asia
- Dagiti adda ti dua a kontinente a pagilian
- Dagiti pagilian idiay Europa
- Akindaya nga Europa
- Dagiti Eslabo a pagilian ken teritorio
- Dagiti pagilian ken teritorio nga agsasao ti Ruso
- Dagiti republika
- Dagiti pagilian ti Baybay Nangisit
- Dagiti estado a kameng ti Konsilo ti Europa
- Dagiti pagilian a nagbeddengan ti Baybay Baltiko
- Dagiti pagilian a nagbeddengan ti Taaw Pasipiko
- Dagiti pagilian a nagbeddengan ti Taaw Artiko
- Dagiti pagilian idiay Asia
- G8 a pagpagilian
- G20 a pagpagilian
- Dagiti pagilian ken teritorio nga agsasao ti Azerbaijani


text:
Sinursuran: Kolum ni Jobert M. Pacnis
(Maudi a paset)
Naibasar ti DORP kadagiti linteg nga ibagbaga ti Konstitusion ti pagilian. Umuna ditoy ti Artikulo XIV ti 1987 a Philippine Constitusion. Nalawag a sasawen ditoy ti pannakasalaknib ken pannakapadur-as ti kalintegan ti tunggal indibidual iti dekalidad nga edukasion. Sinusopan pay daytoy ti Batas Pambansa Blg. 232 (Education Act of 1982), RA 9155 (Governance for Basic Education Act of 2001) ken United Nations Convention on the Rights of the Child (November 1989).
Kadagiti pagadalan iti probinsia, saan laeng a dayta rigat ti panagbiag ti parikut no apay nga adda ag-dropout nga ubbing nupay daytoy ti numero uno a rason. Adda ditan ti kaadayo ti pagadalan ken kinarisgo ti sumrek aglalo no panawen ti tudo. Ta adda dagiti waig ken karayan a masapul a ballasiwen iti iseserrek iti eskuela ta awan met ti napia a kalsada wenno rangtay.
Dagitoy a risgo ti mangipawil kadagiti ubbing a regular a makastrek iti klaseda. Ti rigatna, no maibayag sa agkirpa ti danum. Adunton ti nalibtawan dagiti ubbing iti klaseda. Ket no sumrekda, marigatandan a makakamakam kadagiti leksionda. Ti pay makadakes, no ma-bully-da iti kaadu ti langanda. Daytoyto metten ti pamkuatanda a saanen a sumrek pay.
Saan met ngarud a kabaelan dagiti nagannak (iti rigat latta ti panagbiag) a pagkaseraen dagiti annakda iti poblasion wenno iti asideg ti eskuela ta isu pay ti pagbayadda iti kaserada. Ken dagitoy pay ti katulonganda kadagiti babassit pay nga addida. Isuda ti agaywan no kasta a sumalogda iti talon wenno no mapanda iti pagobraanda. Normalen ti kastoy a mapaspasamak.
Isu a napateg ti panangkita ti pagadalan kadaytoy a parikut dagiti ubbingda.
Maigunamgunam ti kaadda ti profile ti tunggal ubbing tapno makita dagiti makasapul a talaga iti tulong ken pannakaawat. Saan a basta kedngan dagitoy gapu iti kaadu ti langanda. Ammuen dagiti rason no apay.
Iti Tanap, adda dagit pagadalan a zero ti dropout rate-da. Nagkaykaysa ti adiministrasion ti pagadalan ken dagiti mannursuro tapno matulongan dagiti ubbingda a SARDO. Maysa iti programada ti pananglitup iti kuarta (kas pangarigan, pamasahe) a masapul ti ubing iti iseserrekna. Ngem daytoy, a, ket kadagiti laeng bulan a karigat ti biag—kas koma no nalpasen ti panagsisikka wenno panagraraep. Wen, adda laeng panawen nga ipaayda dagitoy kadagiti talaga nga agkasapulan.
Pamataudanda iti pondo? No masapul a kumautda iti bukodda a bulsa, dayta ti aramidenda. Ngem ketdi mangilatlatangda iti bassit a porsiento iti mapaspastrek ti school canteen. No saan, kasaritada ti TODA (Tricycle Operator and river Association) iti sango ti pagadalanda a no mabalin, saandan a singiren iti pamasahe dagiti ubbing nga adda iti programa ti pagadalan— kadagiti met laeng bulan a karigat ti biag. Ket maragragsakan ti pagadalan ta naayat met dagiti kameng ti TODA a tumulong.
Sabali pay a pamastrekan ti pagadalan dagiti mapastrekda iti garden iti likud ti eskuela. Mangilatangda ditoy ti mabalin nga itulongda kadagiti SARDO. Kas sukatna, dagitoy a SARDO ti mangmanihar iti garden.
Iti biang ti pagadalanmi, tunggal maysa kadakami, adda iskolarna a nasursurok ngem maysa. Ania man nga authorized contribution ti ubing iti uneg ti makatawen, bayadanmi. Paset dayta ti panangtulongmi kadagiti makitami a nakaay-ay-ay ti kasasaadda. Ipakpakatmi met dayta makunkuna a home visitation.
Obligasion dagiti mannursuro a kitaen a naimbag dagiti ubbing a naikumit kadakuada. No naglangan ti adalan, saan a basta baybay-an lattan. Saanen a kas idi a mabalin lattan a paibaga kadagiti kaarrubana a sumrek wenno papanenna ti nagannak daytoy ta kayatna a kapatang ida. No addan dua a langan ti ubing, aglalo no awan man laeng ti suratna (excuse letter), masapul nga agkutin ni titser. Ammuenna ti rason ti panaglangan ti ubing. Sarungkaranna daytoy iti balayda. Uray pay no nakaad-adayo.
Iti panangsarungkarna iti ubing, kasaritana daytoy. Allukoyenna a sumrek kalpasan a maammuanna ti rason. Kasaritana pay ti nagannak daytoy.
Ngem kas pangarigan ta di latta sumrek ti ubing iti napagsaritaan nga aldaw ken kalpasan a naadres ti parikut, saan a dita ti pagpatinggaan ti akem ni titser. Sublienna ti ubingna.
Saan laeng a mammaminsan wenno mamindua. Ipakitana ketdi a napateg ti adalanna.
Ngem no talaga a di kabaelanen a pagsublien ti ubing, mabalin a maiserrek daytoy iti maysa a programa.
Adda dua a programa a mabalin nga aplayan dagiti ubbing ita (malaksid iti ALS wenno Alternative Learning System) tapno saanda nga agtinnag a dropout ket makalpasda iti arapaapda nga agbasa iti baet ti kinanumo ti biag.
Umuna ditoy ti makunkuna nga EASE wenno Effective Affordable Secondary Education. Maipaay daytoy kadagiti agad-adal a simrek iti pagadalan idi Hunio ngem adda dagiti bulan wenno panawen a dina kabaelan ti sumrek pay gapu kadagiti nadumaduma a rason (kas kadagiti nadakamaten). Babaen kadaytoy a programa, maikkan ti ubing iti module a masapul a leppasenna (iti balayda). Wen, saanen a masapul a sumrek pay. Mapanto lattan inton ipasana ti module tapno mangala manen iti sabali no kasapulan.
Ngem inton malpas ti panawen a dina kabaelan ti sumrek (no kasta nga addan pagsapulan dagiti nagannakna ket addan maitedda kenkuana), regular-to met laeng ti iserserrekna.
Ngem ketdi, saan nga amin nga adalan, mabalin a sumrek itoy a programa. Maarisit dagiti maidiayaan kadaytoy. Kas koma iti pannakaipasan dagiti eksam (Filipino, Math ken Eglish). Ta narigat met no silulukat ti programa ta baka awanton ti mayat a sumrek iti regular class. Silulukat ti programa iti ania man a bulan ti school year. Makiuman laeng iti DORP coordinator iti pagadalan dagiti ubbingtayo.
Maikadua a pagpilian, ti OHSP wenno Open High School Program. Kaarngi daytoy ti ALS ngem saan a nakapokus laeng kadagiti indigenous people wenno overage. Ken iti ALS, masapul a sumrek iti naituding nga aldaw. Iti OHSP, uray di sumrek iti makatawen. Maidiaya daytoy kadagiti saanna a kabaelan ti sumrek a regular iti klase gapu kadagiti nadumaduma a rason: trabaho, kaadayo ti pagadalan iti pagtaengan, physical disability ken kinarigat ti panagbiag. No interesado, makiuman iti kaasitgan a pagadalan iti hayskul iti lugaryo.
Tulong ti gobierno dagitoy a programa kadagiti dina kabaelan a leppasen ti panagadalna gapu iti kinarigat. Ala, sapay la koma ta awanto ngaruden ti mabati nga ubbing iti panagbasada.#


text:
STA. CRUZ, Ilocos Sur – Maysa a kapitan ti barangay ti napapatay bayat ti panagdaliasatna iti Barangay Lantag ditoy itay lawasna.
Nagsagrap kadagiti sugat iti nadumaduma a paset ti bagina a dagus a nakatayanna ni Barangay Captain Robert Abaya, 43, naasawaan, mannalon, ken residente ti Barangay Camanggaan ditoy.
Nasugatan met iti stray bullet ni Antonio Fabro, Jr. 32, mannalon, residente iti Barangay Lantag ket naitaray tapno maagasan dagiti sugatna iti Sta. Lucia District sa naiyalis iti Tagudin District Hospital.
Naammuan ti DZTP ken Tawid News nga iti alas dos iti malem idi Nobiemre 13, kagapgapu ti dyip a nagluganan ti kapitan ti barangay iti Barangay Cabaroan, ket agdaldaliasat iti nagkurbaan ti Barangay Lantag idi parakpaken ti dua a lalaki a nakasakay iti motorsiklo.
Nagudas a dagus ti biktima a nakatugaw iti likud ti lugan. Saan a naan-ano ti drayber ti dyipni, ni Remigio Pascua, 57, naasawaan, residente ti Barangay San Jose ditoy met laeng nga ili agraman ti dua a sabali pay a nakalugan.
Nakasarak dagiti inbestigador iti 28 a kapsula manipud iti M-16 ken cal. 45 iti nakapasamakan ti krimen.
Di pay ammo no ania ti motibo ti pammapatay ken kinaasino dagiti nangisayangkat iti krimen.
Itay napan a bulan, uppat nga agtuturay a pakairamanan ti maysa a human rights lawyer ken bokal iti probinsia, ken 3 a barangay captain a mapapati a naikappeng iti kallabes iti militante a grupo ti nakaawat iti ballaag iti biagda.
Idi Oktubre 13, nagpukaw ni Brgy. Captain ti Tablac, Candon City, Laureano Galicia ket agingga ita di pay simmangpet.
Alegasion ni Bokal Robert Tudayan, maysa kadagiti nakaawat iti black ribbon, a ti militar ti naggapuan ti death threat agsipud ta mapapati a dinakdakamatda ti naganna a mangab-abogado kadagiti kameng ti New Peoples’ Army.
“Kas abogado, itedko ti serbisiok a diak salsaludsoden ti kinaasino dagiti umasideg kaniak, ta dayta ti sinapataak a pagrebbengan,” kinuna ni Tudayan.
Ngem insungbat ni Col. Harold Cabreros, commanding officer ti 50th IB a nakabase iti Guimod Norte, San Juan, Ilocos Sur nga awan ti pannaka-ammoda iti naawat da Tudayan a death threat.


text:
Pamilia (biolohia)
Iti biolohiko a pannakaidasig, ti pamilia (Latin: familia) ket
- ti taksonomiko a rangngo. Dagiti sabali pay a nalatak nga ammo a ranggo ket ti biag, dominio, pagarian, pilo, klase, urnos, henero, ken sebbangan, a ti pamilia ket umsek iti baetan ti urnos ken henero. Para kadagiti pay nalatak nga ammo a ranggo, adda ti pagpilian iti maysa nga asideg a nababbaba a ranggo, a naibagbaga babaen ti prefix sub-: subpamilia (Latin: subfamilia).
- ti taksonomiko a paset wenno yunit, ti takson, iti kayat a ranggo. Iti dayta a kaso ti ad-adu ngem maysa a ket dagiti pamilia wenno pampamilia (Latin familiae)
- Kas pagarigan: Dagiti Nogale ken dagiti karya ket tagikua ti Juglandaceae, ti pamilia nogale.
No ania ti maitagikua wenno saan a maitagikua iti tunggal maysa a pamilia ket ikeddeng babaen ti maysa a taksonomo. Maipada para iti saludsod ti maysa a naisangayan a pamilia ket mabigbigan. Kankanayon nga awan dagiti pakaitunosan, nga adda dagiti nadumaduma a taksonomo nga agal-ala iti sabsabali a puesto. Awan dagiti alagaden a sursuroten dagiti taksonomo iti panangipalpalawag wenno panagbigbig iti maysa a pamilia. Adda dagiti takson nga adu a naaw-awat, bayat a dagiti dadduma ket manmano a mabigbigan.


text:
CANDON CITY – Para iti nadardaras a pannakaited iti serbisio kadagiti umili, nangruna dagiti negosiante ken traysikelan, insayangkat manen ti city government ditoy ti Business One Stop Shop (BOSS).
Daytoy ti naammuan manipud kenni Jean Abrero, agdama a City Business Permit and Licensing Officer ditoy bayat ti interbio kenkuana ti DZTP Radio Tirad Pass ken Tawid News Magasin.
“Manipud idi Enero 2 agingga iti Enero 20 a maisayangkat ti BOSS a tapno maaddaan iti gundaway dagiti amin a negosio ken traysikelan manipud iti 42 a barangay nga aggala iti lisensiada,” kinuna ni Abrero.
Kinuna ni Abrero nga adda naituding nga iskediul dagiti residente tunggal barangay nga agpabaro wenno agaplikar iti lisensiada.
Innayon ti licensing oficer nga uray iti Sabado ken Domingo, nakasagana dagiti personnel ti city government a mangipaay iti serbisio kadagiti residente nga awan ti wayada iti weekdays.
“Tapno saanda unay a marigatan, adda service vehicle nga agitulod kadagiti taxpayers manipud ditoy kabarbaro a city hall agingga iti sentro ti siudad,” innayon ni Abero.
Dinakamatna a mangipaay iti serbisio dagiti national agencies a pakairamanan ti Social Security System, Philhealth, ken Department of Trade and Industry kabayatan ti BOSS.
Kinuna ni Abero nga iti 2007, P7 million ti target income ti siudad iti BOSS. Itay napalabas a tawen, nasurok a P5 milion ti nakolekta ti city government iti one-stop shop.


text:
Monday, February 23, 2015
PAMMADAYAW A MAGUNGUN-OD TI LGU-CABUGAO, AGTULTULOY!
Cabugao, Ilocos Sur – Kalpasan ti Flag Raising Ceremony iti Pamilia LGU-Cabugao iti Pebrero 23, 2015, imbasa ni Miss Teresita S. Sison, Human Resource Management Officer ti linaon ti Certificate of Recognition a nagun-od ti Local Government Unit (LGU) Cabugao a naggapu iti Department of Social Welfare and Development (DSWD), Regional Office 1 ket naited sakbayna iti naangay a 64th DSWD Anniversary Celebration idiay Hotel Ariana, Paringao, Bauang, La Union idi Pebrero 18, 2015.
Nagun-od ti LGU-Cabugao maigapu iti “Institutionalizing the conduct of monthly Municipal Advisory Committee Meeting for CY 2014”. Naipaay daytoy a pammadayaw manipud iti DSWD Regional Office 1 babaen ken ni Hon. Marcelo Nicomedes J. Castillo, Regional Director ti nasao nga Ahensia.
Inawat da Mayor Edgardo “Ediboy” S. Cobangbang, Jr. ken ni Vice Mayor Deogracias Jose Vctorino H. Savellano ti nasao a Certificate of Recognition babaen iti panangbayabay da MSWD Officer Mrs. Lydia S. Gazmen kasta metten kadagiti Staff ken Personnel iti 4 P’s Municipal Operations Office (MOO); nakipaset met da SBM Josefina S. Vallejo; SBM Vicky S. Serna; SBM Danny Q. Gazmen; SBM Atty. Bryan Jett S. Pano; Municipal Budget Officer Marietta S. Cruz ken ni Mrs. Janet Sison, Public Health Nurse ti RHU-Cabugao.
Iti isu met la a gundaway, napadayawan met dagiti kameng ti WASAR iti LGU-Cabugao iti Water Search and Rescue Training para iti Municipal Disaster Risk Reduction Management Council (MDRRMC) nga inyuna ni Engr. Nestor B. Somera, MDRRm Officer babaen iti panangawatda iti Certificate of Completion iti panagsanayda a naangay idi Agosto 28-30, 2014 idiay Ovemar Resort, Sta. Catalina ken Pug-os, Cabugao, Ilocos Sur. Dagitoy a pammigbig ket pinasaingkedan da Governor Ryan Luis V. Singson, Chairperson, PDRRMC-Ilocos Sur ken ni PDRRMC Officer Michael C. Chan, Lead Trainer.
Kanaig daytoy, nairaman met a naikkan ti pammigbig ti dua pay a nagsanay a nasapsapa iti maipada met laeng a training a naangay idi Setiembre 17-21, 2012 idiay Heritage Resort of Cauayan, Cauayan, Ilocos Sur ket nasanayda iti Water Search and Rescue & Rubber Boat Operation and Maintenance Training Course (WASAR-RBOM). # (Web In-Action)
Posted by Bayan ng Cabugao, Ilocos Sur at 2:20 PM
Subscribe to: Post Comments (Atom)


text:
Kategoria:Ehipto
Dagiti subkategoria
Daytoy a kategoria ket addaan laeng iti sumaganad a subkategoria.
H
- ► Heograpia ti Ehipto (3 K, 1 P)
Pampanid iti kategoria "Ehipto"
Daytoy a kategoria ket aglaon laeng iti sumaganad a panid.
E
- Dagiti pagilian ti Amianan nga Aprika
- Dagiti estado a kameng ti Liga ti Arabo
- Dagiti pagilian ti Tengnga a Daya
- Dagiti pagilian ti Baybay Mediteraneo
- Dagiti adda ti dua a kontinente a pagilian
- Dagiti pagilian ken teritorio nga agsasao ti Arabiko
- Dagiti pagilian a nagbeddengan ti Baybay Nalabbasit
- Dagiti pagilian ti Akinlaud nga Asia


text:
VIGAN CITY – Kinuna ni Gov. Luis “Chavit” Singson a napigpigsada a makipatang kadagiti agipupuonan manipud iti ballasiw-taaw babaen ti pannakapormar dagiti super regions.
Kinuna ti gobernador nga iti naudi a miting ti Gabinete idiay Isabela, napagtutulagan nga agtitipon amin a probinsia nga agaasideg iti Amianan tapno agbalin a super region ket iti kasta “dakdakkelda a makipatang kadagiti investors manipud iti ballasiw-taaw.”
Iti State of the Nation Address ni Pres. Arroyo iti panaglukat ti Kongreso itay Hulio 24, inwaragawagna ti pannakaipasdek dagiti super regions a mangirubbuat iti panagdur-as iti ekonomia ti pagilian.
“Kas daydiay sigud(en) nga imbagbagak idin a napimpintas nga adayo no adda pagbaliwan ti Pilipinas, daydiay Federal system,” kinuna ni Singson bayat ti interbio kenkuana ni Jun Ramos, host ti Barangay Commando-Brigada, sana innayon a ti pannakaipasdek dagiti super regions ket preparasion iti pederal a gobierno.
Kadagiti immun-una nga interbiona iti media, kinuna ni Singson a pabor iti pederal-presidensial a porma ti gobierno.
Iti SONA ni Pres. Arroyo, nadakamat pay ti Presidente dagiti proyekto ti gobierno iti probinsia kas iti Banaoang Pump Irrigation Project ken ti pannakadevelop ti seaport iti Cabugao, Ilocos Sur.
“Nabayagen a tagtagaineptayo a nagbalinen,” kinuna ni Singson sana innayon a “daydiay ti dakkel a namnamak a saantayonton nga agipatulod iti agtrabaho iti ballasiw-taaw, (agsipud ta) adunto ti pagtrabahuan iti probinsiatayo.”
Kinuna ti gobernador nga apektaran ti pannakaipasdek ti seaport ken yaay ti adu a paktoria saan laeng a ti probinsia no di pay ti intero a Region I.
“Daydiayto ti pagtapuakan dagiti adu nga investors nga umay,” kinuna ni Singson sana impalagip a daytoy ti sangkaibagana iti manon a tawen: agsayaatto ti probinsiatayo iti masangsanguanan nga aldaw.
Kinuna ni Singson a no madevelop ti seaport iti Cabugao ken agluppias ti China, awan sabali a pagtapuakanna no saan a ti Ilocos Sur agsipud iti kaasideg ti nasao a pagilian iti probinsiatayo.
Kinuna ni Singson a masolbarton ti problema ti panagsisina dagiti pamilia gapu iti panagtrabahoda iti ballasiw-taaw, agsipud ta adu dagiti paktoria nga umay iti probinsiatayo.
Impalgak ti gobernador a sakbay ti kasangayna, nagturong iti China ket pinirmaanna ti contract-agreement para iti pannaka-develop ti seaport iti Cabugao.
“Iti panangkumpirma ni Apo Presidente, napintas la unay ta matuloy a matuloy daytoy a programa,” kinuna ni Singson.
Kinuna ti gobernador nga awan ti problema iti pundo iti pannaka-develop ti seaport agsipud ta ti China ti mangpundo iti proyekto.
“Datayo ti kasiguruan, nalpasen ti planona, addan pundona,” impatalged ni Singson.


text:
CABUGAO, Ilocos Sur – Kullaapan ti arak ti nasimbeng a panagpampanunot a puon ti pagaramidan ti maysa a tao iti saan a nasayaat.
Daytoy ti napasamak iti maysa a barangay ditoy kalpasan a binagsol ti maysa a lalaki ti kaanakanna bayat iti kaaddana iti inpluensia ti arak.
Segun iti report, naggawid ni Bienvenido Paiste, 51, residente ti Baclig ditoy ket naglaawlaaw iti uneg ti pagtaenganda.
Rimmuar ni Mark Gatud, 21, naasawaan, ket pinadasna a pagtalnaen ti ulitegna. Ngem ad-adda ketdi a nagpungtot ti suspetsa ket binagsolna ti biktima.
Naitaray ti biktima iti Suero Clinic and Hospital para iti pannakataming iti sugatna iti tian.
Simmuko ti suspetsa iti kuerpo ti polis ditoy.


text:
Umabot ti 100 a 4 Ps Trainees ti naiprograma nga agpartisipar kadaytoy a kurso nga inggannuat ti Sustainable Livelihood Program (SLP) ti DSWD ken nakikammayetan ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken ti Department of Trade and Industry (DTI) para kadagiti makasapul ti panggedanda nga umili kadagiti Barangay ti ili.
Iti nasao a maikatlo nga aldaw, naiyadal kadagiti Trainees iti panagpatan-ayan ti baboy babaen iti panaglektiur dagiti Technician iti 5 Js Seguban Agriventures, Inc.
Nagsarita ni Mayor Edgardo “Ediboy” S. Cobangbang, Jr. ket kimmablaaw ken nagyaman ta agtultuloy latta ti pannakaited iti panagsanay kadagiti 4 Ps Beneficiaries babaen iti DSWD-DTI ken komkomplementaran ti LGU-Cabugao babaen iti panangtarabayna kadagiti Trainees.
Nagsarita met ni SBM Atty. Bryan Jett S. Pano, Committee Chairman on Social Services. Anag ti Mensahena iti panangapresiarna kadagiti Trainees ta naballigi iti resulta ti 3-day training-da.
Nagatendar met da MSWD Officer Mrs. Lydia S. Gazmen; Mrs. Wilma S. Cruz, Focal Person ti SLP Cabugao; Miss Aida S. Cueto ken ni Mr. Dennis P. Aguimbag, SLP-PDO ti SLP-DSWD kasta metten kadagiti Staff ti MSWDO-Cabugao ken ti 4 Ps Municipal Link-Cabugao.
Nagdemonstrar dagiti pannakabagi ti University of Northern Philippines (UNP) Extension Services Office/College of Hospitality & Tourism Management - Vigan City iti kadaytoy a livelihood training iti maikadua nga aldaw idinto ta naglektiur dagiti pannakabagi ti CJ Philippines ken ti 5 Js Seguban Agriventures nga idauluan ni Mrs. Juliet A. Seguban iti maikatlo nga aldaw ti seminar.
Nakikaysa met da Mr. Recson Villacillo, CJ Philippines Senior Regional Manager; Mr. Aldrex Belaras, District Manager, Abra ken ni Ms. Renalyn Biding, District Manager, Ilocos Norte. # (Web In-Action)


text:
... a ti Manila ket isu ti kapusekan ti populasion a siudad iti lubong?
... a ti Dhaka idi tinurayan ti Mughal idi maika-17 a siglo ket ammo a kas ti Jahangir Nagar?
... a ti Baybay Mediteraneo ket nanaganan manipud ti Latin a balikas ti mediterraneus a kayatna a sawen ket "akin-uneg a daga" wenno "iti tengnga ti daga" (manipud ti medius, "tengnga" ken terra, "daga")?
... a ni Fyodor Dostoyevsky ket nagsagsagaba kadagiti banag a maipapan ti kuarta ken naglimlimos idi gapu ti pannakairuamna iti panagsugal?


text:
Daytoy Sangarakem a Tapok
Daytoy sangarakem a tapok matmatam a naimbag
Saan kadi nga agrimrimat kas riniwriw a bituen
Saan kadi a kas layap nga agsawar iti law-ang
Wenno nalibnos a henio ti siudad ‘ti batbato.
Daytoy sangakuerdas a nota denggem ti awengna
Dimo kad’ mangngeg kenkuana ti arpa ti angheles
Wenno partaan ken dulluog ti Namarsua
Wenno ikkis a bilin iti amin a tawidna.
Daytoy sangalua a linnaaw anninawam ti lansadna
Dimo kad’ makita ti ladawan ni Patay
Wenno marikna ti bileg a mangtunaw ‘ti amin a pagarian
Wenno gita a mangsaknap ’ti amin a naparsua.
Daytoy sangarakem a daga matmatam a naimbag
Kenkuana makitam natumtumek a kimat
Nga agin-indurog iti tammudo ti Namarsua
Igam a katimbeng ti amin a pannakaisalakan.
JUAN S.P. HIDALGO JR.
Rosales, Pangasinan
(Naipablaak iti BANNAWAG, Hulio 20, 1964; ken iti Pamulinawen: Dandaniw, 1949-1975, 1987. Naiposte babaen ti pammalubos ti autor. Nabulod ti imahen iti flickr.com)


text:
Baybay Chukchi
Ti Bayaby Chukchi (Ruso: ЧykóTckoe Mópe; IPA: [tɕʊˈkotskəjə ˈmorʲə]) ket ti pingir a baybay ti Taaw Artiko. Daytoy ket nabeddengan iti laud babaen ti Lingsat De Long, idiay asideg ti Isla Wrangel, ken iti daya babaen ti Punto Barrow, Alaska, ken iti labesna ket mabirukan ti Baybay Beaufort. Ti Lingsat Bering ket mangporma ti akin-abagatan unay a patingga ken mangikapet daytoy iti Baybay Bering ken ti Taaw Pasipiko. Ti kangrunaan a puerto ti Baybay Chukchi ket ti Uelen idiay Rusia. Ballasiwen ti Internasional a Linia ti Petsa ti Baybay Chukchi manipud ti amianan a laud aginggana ti abagatan a daya. Daytoy ket maiyallatiw nga agpadaya tapno maliklikan ti Isla Wrangel ken ti pay Chukotka Autonomo nga Okrug idiay nangruna a daga ti Rusia.
Dagiti linaon
Heograpia[urnosen | urnosen ti taudan]
Ti baybay ket addaan iti agarup a kalawa iti 595,000 km² (230,000 mi²) ken mabalin laeng a malasat kadagiti agarup nga uppat a bulan iti tinawen. Ti kangrunaan a heolohikal a langa ti sirok ti Baybay Chukchi ket ti 700 km (435 mi)-iti kaatiddog a Labneng Hope, ken nabeddengan daytoy iti amianan a daya babaen ti Arko Herald. Dagiti kaadalem a basbassit ngem 50 m (164 ft) ket mangsakop iti 56% iti dagup a kalawa.
Ti Baybay Chukchi ket addan kadagiti bassit nga isla no maiyasping kadagiti sabali a baybay iti Artiko. Ti Isla Wrangel ket mabirukan idiay amianan a laud a patingga ti baybay, mabirukan ti Isla Herald iti asideg ti amianan a patinggana, ken adda met dagiti bassit nga isla a mabirukan kadagiti igid ti aplayana iti Siberia ken Alaska.
Ti baybay ket nanaganan kadagiti Tattao a Chukchi nga agtataeng kadagiti aplayana ken idiay Peninsula Chukotka. Dagiti Chukchi nga agtataeng iti aplaya ket tradisionalda a manggalap, agan-anup iti balyena ken agan-anup iti walrus iti daytoy a nalamiis a baybay.
Dagiti lugar ti igid ti baybay ti Siberia ket ti: Rawis Billings, Rawis Schmidt, Karayan Amguyema, Rawis Vankarem, ti dakkel a Luek Kolyuchinskaya, Laguna Neskynpil'gyn, Rawis Serdtse-Kamen, Enurmino, Karayan Chegitun, Inchoun, Uelen ken Rawis Dezhnev.
Idiay Alaska, dagiti karayan nga agay-ayus iti Baybay Chukchi ket ti Kivalina, ti Kobuk, ti Kokolik, ti Kukpowruk, ti Kukpuk, ti Noatak, ti Utukok, ti Pitmegea, ken ti Wulik, ken dadduma pay. Dagiti karayan nga agay-ayus manipud iti bangir ti Siberia, dagiti kangrunaan ket ti Amguyema, Ioniveyem, ken ti Chegitun.
Gay-at[urnosen | urnosen ti taudan]
Ti Sangalubongan a Gunglo ti Hidrograpiko ket mangipalawag kadagiti patingga ti "Baybay Chuckchi" a kas dagiti sumaganad:[1]
Iti Laud. Ti Akindaya a patingga ti Baybay Daya a Siberia [Manipud ti Akin-amianan unay a punto ti Isla Wrangel babaen iti daytoy nga isla aginggana ti Rawis Blossom kalpasanna idiay Rawis Yakan iti nangruna a daga (176°40'E)].
Iti Amianan. Ti linia manipud ti Punto Barrow, Alaska (71°20′N 156°20′W / 71.333°N 156.333°W) aginggana idiay Akin-amianan unay a punto ti Isla Wrangel (179°30'W).
Iti Abagatan. Ti Sirkulo ti Artiko [66°33'39"N] iti pagbaetan ti Siberia ken Alaska. [Ti akin-amianan a patingga ti Baybay Bering.]
Dagiti nagibasaran[urnosen | urnosen ti taudan]
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 6 Pebrero 2010.
Adu pay a mabasbasa[urnosen | urnosen ti taudan]
- Polyak, Leonid, Dennis A Darby, Jens F Bischof, ken Martin Jakobsson. 2007. "Stratigraphic Constraints on Late Pleistocene Glacial Erosion and Deglaciation of the Chukchi Margin, Arctic Ocean". Quaternary Research. 67, no. 2: 234.
- Albert Hastings Markham. Arctic Exploration, 1895
- Armstrong, T., The Russians in the Arctic, London, 1958.
- William Barr, Discovery of the wreck of the Soviet steamer Chelyuskin on the bed of the Chukchi Sea
- Early Soviet Exploration: http://www.whoi.edu/beaufortgyre/history/history_soviet.html
- History of Russian Arctic Exploration: http://www.tour-land.ru/extr/north_p/eng/hist_ark.shtml
- Niven, J., The Ice Master, The Doomed 1913 Voyage of the Karluk.
- Polynyas in the Chukchi Sea: [1]
- Polar bear protection in the Chukchi Sea: Polar bears shared by US, Russia to be managed jointly
- Vinogradov V.A., Gusev E.A., Lopatin B.G. Structure of the Russian Eastern Arctic Shelf: [2]
Dagiti akinruar a silpo[urnosen | urnosen ti taudan]
Midia a mainaig iti Baybay Chukchi iti Wikimedia Commons


text:
Ni Pierre Curie (Pranses:
Ni Pierre ket naipasngay idiay Paris ken anak a lalaki ni Eugène Curie (28 Agosto 1827 – 25 Pebrero 1910) ken ni Sophie-Claire Depouilly Curie (15 Enero 1832 – 27 Septiembre 1897). Isu ket sinursuruan ababen ti amana, ken iti nasapa a kinaagtutubona, isu ket nangipakpakita ti napigsa a kalaing iti matematika ken heometria. Idi isu ket 16, isu ket nagun-odna ti grado iti matematika. Idi nagtawen iti 18 nalpasnan iti kapada ti nangatngato a grado, ngem saan a dagus a nangala iti doktorado gapu ti kaawan ti kuarta. Imbes ket a nagtrabaho a kas mangisursuro iti laboratorio.
Idi 1880, ni Pierre ken ti laklakay a kabsatna a lalaki a ni Jacques (1856–1941) ket nangipakita a ti kababalin ti elektriko ket mapataud no mapandagan dagiti kristal, a kas ti piezoelektrisidad. Tapno matulongan ti trabahoda, pinarnuayda ti Eektrometro a Piezoelektriko Quarts. Kalpasanna daytoy, idi 1881, nangipakpakitada ti kasumbangir nga epekto: a dagiti kristal ket mabalin a madadael ti porma no maitignay iti maysa a lugar ti elektriko. Gangani amin a sirkuito ti elektroniko ket agkammataleken iti daytoy iti porma dagiti osilador ti kristal.[1]


text:
Meridiano (heograpia)
Ti meridiano (wenno linia ti longitud) ket ti gudua ti naipagpagarup a nalatak a sirkulo iti rabaw ti Daga, ken pinatinggaan daytoy babaen ti Amianan nga Ungto ken ti Abagatan nga Ungto, dagiti nasisilpuan a punto iti agpapada a longitud. Ti puesto ti punto iti igid ti meridiano ket naited babaen ti bukodna a latitud. Ti tunggal maysa a meridiano ket perpendikular kadagiti amin a sirkulo ti latitud. Ti tunggal maysa ket addaan pay iti agpada a kaatiddog, gapu ta daytoy ket gudua ti nalatak a sirkulo iti rabaw ti Daga, daytoy ket agrukod iti 20,003.93 km (12,429.9 milmilia).
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Meridiano (heograpia) iti Wikimedia Commons


text:
BAGUIO CITY – Imballaag ti Philippine Regulation Commission ditoy a saan a makaeksamen dagiti aplikante iti nursing examination no maduktalan a napeke dagiti dokumento nga insubmiteda iti daytoy a komision.
Inwaragawag ni PRC Regional Director Teofilo Gaius Sison, Jr. a naingeten ti panangsukimat ti ahensia nga idauluanna ti autentisidad dagiti amin a dokumento nga idatag dagiti aplikante, pakairamanan ti beripikasion kadagiti pagadalan ken ospital ken panamagdilig dagiti surat/pirma iti specimen signatures ket dagiti aplikante a maduktalan a nagidatag iti napeke a pirma ket saanen a mapalubosan nga ageksamen iti nursing examination.
Kinuna ni Sison a no nakaeksamen ti aplikante, makansela ti test papers daytoy ket no nairehistro metten a propesional, mawaswas ti sertipiko ti rehistrasion wenno lisensiana ken ma-recall ti professional IDna.
Sakbayna, idi Abril 16, tiniliw dagiti polis ditoy siudad ni Renato Moreno Borbon, mapapati nga agpekpeke kadagiti dokumento nga agop-opereyt iti Upper Mabini Street, Baguio City.
Nangiwayat dagiti police operatives iti entrapment operation nga indauluan da SPO2 Jesse dela Cruz, SPO2 Ronaldo Trinidad ken SPO1 Synzer Kapawen maikontra ken ni Borbon gapu iti complaint ti Professional Regulation Commission (PRC) ken ti Philippine Nurses Association (PNA) Cordillera Regional Council a kaadda ti maysa a tao nga agpekpeke iti pirma dagiti chief nurses kadagiti Summary of Cases.
Segun iti PRC, ti Summary of Cases ket rekord dagiti kaso a nakumpleto ti nursing student tapno makakualipika para iti Nursing Licensure Examination (NLE).
Natiliw ni Borbon nga umaw-awat iti P50 kalpasan a pinekena ti pirma ni Elena Tampican, chief nurse ti Baguio General Hospital and Medical Center. Nakakumpiska pay dagiti polis manipud ken ni Borbon kadagiti nadumaduma a peke a dokumento a pakairamanan ti diploma, transcript of records, nadumaduma a sertipiko ken agduduma a writing pens.
Segun iti PRC, ti Summary of Cases ket rekord dagiti kaso a nakumpleto ti nursing student tapno makakualipika para iti Nursing Licensure Examination (NLE).
Kinuna ni Sison nga agtultuloy ti panangmonitor ti PRC, PNA ken dagiti polis dagitoy nga illegal nga aktibidad tapno mataginayon ti integridad ti NLE.
Idi napan a tawen, naduktalan nga adda dagiti estudiante a nagisubmite iti peke a Summary of Cases a nakatuladan dagiti pirma dagiti nadumaduma a clinical instructors, clinical coordinators, nursing deans, ken chief nurses ket nadiskualipika dagitoy nga ageksamen ken naisaklangda pay iti panagpalsipika kadagiti publiko a dokumento.
Kinuna ni Sison a nasurok a 10,000 nga aplikante ti manamnama nga ageksamen iti kinanars into Hulio 2010 idinto nga indagadagna ti pannakaireport aniaman nga illegal aktibidad iti PRC Baguio Regional Office iti (074) 444-7603, 304-3080 ken 304-3180 wenno babaen ti e-mail : [email protected]#


text:
Arayat, Pampanga
Ti Arayat ket maysa a primera klase nga ili iti probinsia ti Pampanga iti Filipinas.
Dagiti baranggay[urnosen | urnosen ti taudan]
Ti ili ti Arayat ket nabingbingay a politikal iti 30 a barbaranggay.[2]
- Arenas
- Baliti
- Batasan
- Buensuceso
- Candating
- Gatiawin
- Guemasan
- La Paz (Turu)
- Lacmit
- Lacquios
- Mangga-Cacutud
- Mapalad
- Palinlang
- Paralaya
- Plazang Luma
- Poblacion
- San Agustin Norte
- San Agustin Sur
- San Antonio
- San Jose Mesulo
- San Juan Bano
- San Mateo
- San Nicolas
- San Roque Bitas
- Cupang (Santa Lucia)
- Matamo (Santa Lucia)
- Santo Niño Tabuan
- Suclayin
- Telapayong
- Kaledian (Camba)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pampanga". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pampanga". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Daranudor ti Ilocandia: Salaudan ti aglawlaw, ilaban ti karbengan
Ni SHERWIN DE VERA
www.nordis.net
Ti Hunyo ket naituding a bulan para iti aglawlaw (Environment Month), bayat a ti Hunyo 5 ket ramrabakan ti sangalubungan kas World Environment Day. Kapapatgan a lagipen iti panangrambak ti daytoy nga aldaw dagiti indibidwal a nangipaay ti panawen ken biag iti panangsaluad ti aglawlaw. Malaksid pay a rumbeng a maawatan iti tunggal indibidwal a ti panangsalaknib ti aglawlaw ket nairut a nakasilpo iti panangitandudo ti karbengan-tao ken panggimong nga hustisya.
Kas paset ti panangselebrar daytoy, naimbitarannak a makipagpaset ti maysa a panagtitipon iti Syudad ti Baguio tapno ibingay ti panakidangdang ti umili ti Ilocos kontra iti panagminas ti blacksand idi Hunyo 4. Ti aktibidad ket indauloan ti Philippine Misereor Partners, Inc. ken Catholic Bishops Conference of the Philippines-National Secretariat for Social Action-Caritas Philippines.
Napili ti isyu a maibingay gapu iti nadamagda a narimat a pakasaritaan ti laban ti umili ti Ilocos kontra iti panagminas ti magnetite. Ti pasamak ket ladawan ti kinapinget ti umili a mangirupir ti karbenganda para iti natalged ken nasalun-at nga ekolohiya, iti laksid ti angta, pamutbuteng ken panangikalintegan dagiti adda iti turay ti makadadael a panagminas.
Partikular a naikkan talmeg iti imbingay ko dagiti nagun-od nga adal, balligi ken dagiti karit a sangsangoen ti rehiyon kasilpo iti isyu.
Maipalagip a manipud 2008 inggana ti Agosto 2013 ket awan sarday a nagminas dagiti kompanya manipud ti China iti blacksand iti Metro Vigan ken idiay Sta. Cruz. Numanpay napasamak ti reyd ken panangdadael ti National Bureau of Investigation kadagiti planta iti San Vicente ken Caoayan, nagtultuloy dagiti mano a barko idiay wangawangan ti Abra River a nagminas iggana ti nasapa a paset ti 2014.
Kadaytoy a pasamak, dakkel ti susungbatan dagiti lokal nga opisyal. Pinalubusan ken sinuportaran dagitoy ti mayor iti Caoayan, San Vicente, Sta. Catalina ken Sta. Cruz. Kastamet a dinepensaan ti liderato ti probinsia dagiti kompanya ken ti panagminas kadagiti panangbabalaw ti simbaan, environmental groups, ken umili.
Ngem nagpursige ti umili a labanan ti panagminas. Babaen ti nasaknap nga edukasyon ken panagorganisa ket nagtignayda. Naiyaramid dagiti panagsukisok tapno maibutaktak dagiti kinaulbod nga ibagbaga ti kompanya ken mano nga opisyales ti gobyerno. Kastamet a nadakamat dagiti ligal a pamuspusan kas iti petisyon, panangipila ti Writ of Kalikasan ken dadduma pay.
Ngem ti kabibiligan a nagbalin nga armas ket ti tuloy-tuloy ken dadakkel a panagtignay ti umili. Babaen daytoy nagun-od ti adu a balligi, kas iti moratorium ti panangipaay ti mineral processing permit para iti magnetite iti Ilocos. Kasta met ti panangaprubar dagiti mano a lokal a gobyerno ti resolusyon ken ordinasa kasilpo ti panagminas. Nagalimpatok dagiti babassit a balligi ti umili iti pannakareyd ken panangdadael dagiti pasilidad ti kompanya babaen ti tulong ti NBI.
Kadagiti amin a gannuat, dakkel ti pinaset dagiti apektado a komunidad, ti simbaan aglalo dagiti papadi ken madre ti Archdiocese of Nueva Segovia ken kasatamet dagiti mano nga opisyal ti gobyerno a makaawat ken makipagrikna iti laban. Pammaneknek daytoy a ti kabibilegan nga armas tapno masaluadan ti aglawlaw ken mairupir ti karbengan ket ti nairut a panagkaykaysa ken panagtignay ti umili ken dagiti nadumaduma nga institusyon.
Numanpay adu dagiti nagun-od nga adal ken balligi, agtaltalinaed latta dagiti karit a rumbeng a sanguen iti panangsalaknib ti aglawlaw. Inggana ti agdama ket saan pay a nakanselar dagiti aplikasyon ken pammalubos nga agminas ti magnetite iti Ilocos. Kastamet nga adu kadagiti dadakkel a kompanya ti panagminas ti agtultuloy nga agmanmaniobra ken mangalallilaw tapno mapatuloy ti manangurimes a panggepda.
Kadadakkelan a karit iti agdama ti umirirteng a ranggas ti gobierno ken dagiti korporasyon laban kadagiti mangitantandudo ti karbengan-tao ken panangsalaknib ti aglawlaw. Iti agdama, naibilang a maikadua a kapepeggadan a lugar para kadagiti environmental activist ti Pilipinas ti intero a lubong. Ngem awan ti panawen ti panagsarimadeng, ta ti kabatog ket ti pannakadadael ti aglawlaw ken pannakadadael ti masakbayan ti umili a Pilipino.# nordis.net


text:
Mulanay, Quezon
Ti Mulanay ket maysa a primera klase nga ili iti probinsia ti Quezon iti Filipinas.
Dagiti baranggay[urnosen | urnosen ti taudan]
Nabingbingay a politikal ti Mulanay iti 28 a barbaranggay.[2]
- Ajos
- Amuguis
- Anonang
- Bagong Silang
- Bagupaye
- Baranggay Poblacion 1
- Baranggay Poblacion 2
- Baranggay Poblacion 3
- Baranggay Poblacion 4
- Bolo
- Buenavista
- Burgos
- Butanyog
- Canuyep
- F. Nanadiego
- Ibabang Cambuga
- Ibabang Yuni
- Ilayang Cambuga (Mabini)
- Ilayang Yuni
- Latangan
- Magsaysay
- Matataja
- Pakiing
- Patabog
- Sagongon
- San Isidro
- San Pedro
- Santa Rosa
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Quezon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Quezon". Datos ti Populasion ti Ili. Dibision ti Panagsukisok ti LWUA. Naala idi 16 Septiembre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Ibaan, Batangas
Ti Ibaan ket maysa a maika-2 a klase nga ili iti probinsia ti Batangas iti Filipinas.
Dagiti baranggay[urnosen | urnosen ti taudan]
Ti Ibaan ket nabingbingay a politikal iti 21 a barbaranggay.[2]
- Bago
- Balanga
- Bungahan
- Calamias
- Catandala
- Coliat
- Dayapan
- Lapu-lapu
- Lucsuhin
- Mabalor
- Malainin
- Matala
- Munting-Tubig
- Palindan
- Pangao
- Panghayaan
- Poblacion
- Quilo
- Sabang
- Salaban I
- San Agustin
- Sandalan
- Santo Niño
- Talaibon
- Tulay Na Patpat
- Salaban II
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Batangas". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Batangas". Datos ti Populasion ti Ili. Dibision ti Panagsukisok ti LWUA. Naala idi 14 Agosto 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Jamie Foxx
Ni Eric Marlon Bishop (naiyanak idi Disiembre 13, 1967),[1] ammo iti propesion a kas ni Jamie Foxx, ket maysa nga Amerikano nga aktor, kumakanta, mannurat ti kanta ken komediante. Isu ket nangabak ti Kalaingan nga Aktor, Gnguna ti BAFTA para iti Kalaingan nga Aktor, ken Gunguna ti Nabalitokan a Globo para it iKalaingan nga Aktor iti Musikal wenno Komedia, para iti obrana iti biograpikal a pelikula ti 2004 iti Ray. Iti isu met laeng a tawen, isu ket nainomido para iti Gunguna ti Akademia para iti Kalaingan a Suporta nga Aktor para iti papelna iti pelikula ti krima iti Collateral.
Dagiti nagibasaran[urnosen | urnosen ti taudan]
- ^ "Monitor". Entertainment Weekly (1237): 26. Disiembre 14, 2012.
Dagiti akinruar a silpo[urnosen | urnosen ti taudan]
Midia a mainaig kenni Jamie Foxx iti Wikimedia Commons


text:
Kalimantan
Ti Kalimantan ket ti paset ti Indonesia iti isla ti Borneo.[1] Daytoy ket buklen iti 73% iti kalawa ti isla. Dagiti saan a parte ti Indonesia a Borneo ket ti Brunei ken Daya a Malaysia.
Iti Indones, ti termino a "Kalimantan" ket mangibaga ti sibubukel nga isla ti Borneo.[1]
Dagiti nagibasaran[urnosen | urnosen ti taudan]
- ^ a b "Kalimantan". Britannica. Naala idi 2008-02-26.
Dagiti akinruar a silpo[urnosen | urnosen ti taudan]
- Pakaammo ti panagbiahe idiay Kalimantan manipud iti Wikivoyage (iti Ingles)


text:
CABUGAO, Ilocos Sur – Kinuna ti naabak a mayoralty candidate ditoy nga adda pakainaigan iti politika ti pannakagranada ti pagtaenganna.
“… Awan met ti ammok a kaap-apak… But deep in my heart, daytoy (ket ngata) ket politically motivated,” kinuna ni naabak a kandidato para mayor Amelia Amparo Sunio Abarquez bayat ti interbio kenkuana ni Jun Ramos iti programa daytoy a Commando Barangay Brigada.
Ngem iti waragawagna iti radio, kinuna ni vice mayor-elect Rex Morales nga awan ti pakainaigan iti politika ti napasamak a pannakagranada ti balay ni Abarquez idinto nga indagadagna ti panagtalna ti agsumbangir a partido tapno saan a kumaro ti situasion ditoy.
Kinuna ni Morales a patienna a personal ti gapu iti panagbomba.
Maysa a granada ti bimtak iti compound ni Abarquez a nakapuoran ti dua a motorsiklo ken nakasugatan da Bernardo Sunio ken Regulo Jara, dua a kabagian ni Abarquez.
Maysa a managan Alvin Soller ti mapapati a suspetsa iti pannakagranada ti pagtaengan ni Abarquez.
Mapapati a sakbay ti insidente, nagsardeng ti maysa a motorsiklo iti asideg ti pagtaengan ni Abarquez ket nagsaosao ti suspetsa iti dakes.
Maysa a saksi ti nagkuna a nakitana ni Soller a limmugan iti motorsiklo a nagpalaud kalpasan ti panagbettak ti bomba.
Kanaig daytoy, kinuna ni Chief of Police William Nerona nga addan pangrugianda nga agimbestiga gapu iti pannakabigbig ti suspetsa.
Kinunana a mangalada iti warrant of arrest no saan latta a sumuko ti suspetsa iti baet ti panangbirbirok kenkuana dagiti pannakabagi ti linteg.
Awan ni Abarquez iti pagtaenganna idi mapasamak ti insidente. Dina met inlatak ti ayanna, dinakamatna a kalpasan ti eleksion, napan naginana ta “ik-ikkak iti peace of mind daydiay amin a naar-aramid kaniak, time for reflection ngem adda man met kastoy a napasamaken.”
“Isuda la ngaruden ti nangabaken, apay pay laeng a subsubliandak?” sinaludsod ni Abarquez idinto nga inyunay-unayna nga “awan met ti ammok a naaramidko para kaniada.”
“Sapay koma ta isuda ket makonsensiada la unay. Awan ti al-alaek. Dawdawatek met laeng ti hustisia,” kinuna ni Abarquez.
Sakbayna, inwaragawag ni Abarquez a mangipilada iti protesta maikontra iti proklamasion ni mayor-elect Diocaesar Suero gapu iti mapapati nga iregularidad mainaig iti eleksion ditoy.
“… One of these days, daytoy a week, maipila daydiay a protesta,” kinuna ni Abarquez idinto nga innayonna a mangal-ala pay ti abogadona ti dadduma nga ebidensia tapno napigpigsa ti kaso.
Inlatak ni Abarquez nga adu dagiti kakadua ken kakabagianda ti nagpa-Manila gapu iti mapapati a harassment kadakuada dagiti barangay kapitan.
Kanaig daytoy, imbaga ni Abarquez a mangibaon iti sabali a security tapno maikkan iti seguridad ti pagtaenganda ken ti inana.
Kinuna ni Abarquez a pumudpudotto pay ti situasion iti panangrugi ti protesta ken pannakalukat dagiti balota.


text:
Sitio Cangao
Iti panakisarsaritami kadagiti agindeg nangruna kadagiti
lallakay, naammuanmi nga uni ti billit ti nakapanaganan ti sitio
Cangao.
“Ka-ngaooooo!” daytoy kano ti mangegan a pukkaw ti
maysa a kita ti billit iti rabii.
“Bur-bur-bur-bur!” sungbat kano met ti dadduma a
billit.
Dayta ti gapuna a nagbalin a Cangao ti awagda iti daytoy
a sitio idinto a Burburan ti naipanagan iti kaarrubana a lugar.
Sakupen ti ili a Gregorio del Pilar ti Burburan.
Abagatanen ti Cangao ti Del Pilar idinto nga adda iti
dayaenna ti Quirino, Ilocos Sur.
Primaria laeng ti pagadalan iti Cangao. No makagteng
dagiti ubbing ditoy iti Grade V ken VI, mapanda agbasa iti sentro ti
barangay. Nakurang maysa nga oras ti pannagnada no mapanda agbasa.
Nakurang a sangagasut dagiti pagtaengan ditoy Cangao.
Kaaduan kadagitoy ti naaramid iti tabla a kayo a kadaywanen kadagiti
nasulinek a lugar. Dandani napalikmutan ti bantay ti lugar.
Nupay sakupen ti Barangay Tiagan, San Emilio, Ilocos Sur
ti sitio Cangao, karaman daytoy iti boundary dispute ti San Emilio
ken Gregorio del Pilar. Gapu iti riri iti nagbeddengan ti dua nga
ili, saan pay a napagbalin a barangay ti Cangao.
Di pay nakadanon ti elektrisidad ditoy. Generator ti
maar-aramat para iti panagsilaw dagiti taeng.
Panagtalon ti kangrunaan a pagsapulan dagiti agindeg.
Ti Programa
Iti sungaban, maysa a dap-ayan ti inaramid dagiti
lumugar. Naikabil ditoy dagiti napaatiddog a lamisaan. Ditoy ti
panganan. Iti baba ti nakaipatakderan ti di pay nalpas a barangay
hall. Ditoy ti nakaisayangkatan ti programa.
Naisayangkat ti symposium babaen ken ni Sgt. Garcia.
Imbaskagna ti dakes nga epekto ti komunismo, no apay nga adaywan ken
tallikudan dagiti lumugar daytoy a kita ti gobierno. Inlawlawagna a
dagiti buyot ti gobierno ti pudno a kadua, saan ketdi a dagiti kameng
ti New People’s Army.
Naammuan a kadagiti napalpalabas a bulan ken tawen, adda
dagiti kameng ti NPA a pumaspasiar ditoy.
Simmaruno a naited dagiti sagut a luplupot, sapatos,
bado, ken ay-ayam nga indonar dagiti dumdumngeg iti DZTP kadagiti
lumugar. Adda pay dagiti masaramsam wenno sitsiria a naited kadagiti
ubbing ken dagiti babbaket ken lallakay. Naisem dagiti agindeg nga
immawat kadagiti regalo.
Impakaammo ni Mayor Bragado nga inkuyogdan dagiti toilet
bowls tapno adda kasilia amin a pagtaengan.
Nagwaras ngamin itay nabiit ditoy ti sakit a cholera.
Nasurok innem a pulo a masakit ti inassiwan dagiti agindeg ket
intarayda iti ospital. Gapu iti daytoy, prioridad nga intugot ti
gobierno munisipal iti daytoy outreach program dagiti lat-ongan para
kadagiti kasilia.
Nagtultuloy a naliwliwa dagiti agindeg babaen dagiti
kanta ti DZTP Singers, nangruna idi nagkanta ni Mr. Benjie Ibe, ti
production manager.
Ti Pangaldaw
Nalabesen nga alas dose idi mayayab ti pangaldaw a
naipuni iti atiddog a lamisaan. Naiplastar ti innapuy, sidaen a karne
ken nateng iti tengnga.
Inlawlawag ni Sgt. Garcia a boodle fight style ti
pannangan. Awan ti latok, kutsara, tinidor ken dadduma pay.
Agkammet amin.
“Iti boodle fight, padapada amin. Awan ti baknang ken
nakurapay. Ti kanen ti maysa ket kanen ti amin agsipud ta dagiti
agkakabsat ket agtitinnulong,” kinuna ni Sgt. Garcia.
Kalpasan ti panagbuggomi, naggiintarkami iti aglawlaw ti
lamisaan. Adda nangidaulo iti kararag.
Insenias ni Sgt. Garcia ti panangingatomi iti imami.
Nagbilang. Apaman a nadanon ti maikatlo a bilang, tunggal maysa,
nagsikammeten iti kanenna.
Panagawid
Kalpasan ti panagpalpa, nagsaganakamin nga aggawid.
Dandani saan a maputpot ti panagpipinnakadami.
Ngem nalag-an ti riknami ta ammomi a nakatulongkami
manen iti bassit a wagas. Nupay narigat ti dumanon iti Cangao,
nalitupan amin a bannog ken kettangmi gapu iti isem dagiti lumugar
bayat ti panagpakadami.Mariknami ti husto nga imnas ti serbisio iti
panangidanonmi dagiti tulong kadagiti agkasapulan nga agnaed iti
daytoy nasulinek a lugar.
Bayat ti panagdaliasat ti luganmi nga umadayo, awitmi ti
sabali manen a tarigagay: ti pannakaidanon ti sabali manen nga
outreach program iti sabali a ginget a sitio wenno barangay ditoy
probinsia inton umay a tawen.#


text:
Panawen ti Landok
Ti Panawen ti Landok ket isu ti paset ti panawen a sapasap a napasamak kalpasan ti Panawen ti Bronse, a minarkaan babaen ti adu a panagusar ti landok. Ti nasapa a paset ti panawen iti daytoy a panawen ket nailaslasin babaen ti adu a panagusar iti landok wenno aserol. Ti pannakaammpo dagiti kastoy a material ket naitumpong kadagiti sabali a panagbalbaliw iti kagimongan , a mairaman iti pagigiddiatan iti panagsanay ti agrikultura. Ti Panawen ti Landok a kas maysa nga Arkeolohiko a termino ket mangibagbaga ti kasasaad iti sibilisasion ken kultura ti tattao nga agus-usar ti landok a kas ti material a ramit ti panagtagbat ken armas.[1] Ti Panawen ti Landok ket isu ti maikatlo a nangruna a paset ti panawen iti sistema ti tallo a panawen a pinartuat babaen ni Christian Thomsen (1788–1865) pata iti panangidasig kadagiti taga-ugma a kagimongan ken dagiti prehistoriko nga agpang iti progreso.[2]
Iti pakasaritaan ti arkeolohia, ti taga-ugma a literatura iti Panawen ti Landok ket mairaman dagiti kasapaan a naipreserba a teksto iti manuskrito t tradision. Ti Sanskrito a literatura ken ti Insik a literatura ket rrimmang-ay idi Panawen ti Landok . Dagiti sabali pay a teksto ket mairaman dagiti Avesta a Gatha, ti Veda ti India ken dagiti kaduogan a paset ti Hebreo a Bilia. Ti kangrunaan a langa a mangilasin ti Panawen ti Landok manipud kadagiti sinarunona a panawen ket ti panangipakaammo dagiti alpabetiko a karakter, ken ti dimtengan ti panagrang-ay ti naisurat a sao a nangpakabael ti literatura ken ti historiko a rehistro.[1]
Ti rugi ti Panawen ti Landok idiay Europa ken dagiti kaarubana alugar ket nailaslasin babaen ti naisangayan a porma dagiti implemento, dagiti armas, dagiti personal nga ornamento, ken bangbanaga, ken dagiti pay sistema iti naarkosana daremdem, a dagitoy amin ket maigiddiat manipud kadagiti sinaruno ti panawen ti bronse.[1] Ti obra dagiti mammanday iti panagparang-ay kadagiti implemento ken dagiti armas ket pinannday iti sukog, ken, kas ti nagbanagan, ket nagin-inut a pimmanaw manipud kadagiti estereotipo a porma dagiti sinarunoda iti bronse, a dagidi ket naidamili, ken ti sistema ti panagarkos, nga idi Panawen ti Bronse ketdagidi laeng nalaka a panagul-ulit dagiti linia a tabas, ket nakaiturongan ti sistema dagiti nasuko a linia ken dagiti agay-ayus a daremdem[1] Ti termino a "Panawen ti Landok" ket addaan laeng ti nababa a pateg ti kronolohia, gapu ta saan a nagpapada a nangrugi iti ballasiw ti intero a lubong[3] Dagiti petsa ken dagiti konteksto ket agdumadumada depende kadagiti rehion, ken ti panagsisinnaruno ti panpanawen ket saan nga agpayso para iti tunggal maysa a paset ti rabaw ti Daga. Adda dagiti lugar, a kas dagiti isla ti Abagatan a Pasipiko, ti uneg ti Aprikaa, ken dagiti paset ti Amianan ken Abagatan nga Amerika, a ti tattao ket dagus a linabsanda ti panagusar ti bato tapno agusarda ti landok nga awan ti panangibaetan ti panawen ti bronse.[1]
Ti Panawen ti Landok ket isu ti maikatlo iti sistema ti tallo a panawen iti arkeolohia, a mangbingbingay prehistoriko a teknolohia ti tao iti tallo a paset ti panawen:
- Ti Panawen ti Bato
- Ti Panawen ti Bronse
- Ti Panawen ti Landok
Adu pay a mabasbasa[urnosen | urnosen ti taudan]
- Waldbaum, Jane C. Manipud ti Bronse aginggana ti Landok. Göteburg: Paul Astöms Förlag (1978): 56-8
Dagiti nagibasaran[urnosen | urnosen ti taudan]
- ^ a b c d e The Junior Encyclopædia Britannica: Ti reperensia a biblioteka iti sapasap a pannakaammo. (1897). Chicago: E.G. Melvin.
- ^ C. J. Thomsen ken ni Jens Jacob Asmussen Worsaae ket isuda ti immuna a nangipakat ti sitema kadagiti artipakto.
- ^ Chisholm, H. (1910). Ti Encyclopædia Britannica. New York: Ti Encyclopædia Britannica Co.
Dagiti akinruar a silpo[urnosen | urnosen ti taudan]
- Sapasap
- Ti sitio a maipanggep ti Panawen ti Landok ti Britania manipud iti resourcesforhistory.com
- Maipanggep ti Panawen ti Landok it Tsina ken Europa
- Dagiti pablaak
- Andre Gunder Frank ken ni William R. Thompson, Ti nasapa Panawen ti Landok a panagpadakkel ti ekonomia. Amerikano nga Instituto iti Arkeolohia, San Francisco, Ca., Enero, 2004.
- Damdamag
- Dagiti adu a pannakaipunpon ket mangisingasing ti naranggas a pannakapatay iti turod a puerto ti Panawen ti Landok. Dagiti arkeologo ket nakabirukda ti ebidensia ti naranggas a pannakapatay a mangisilpo ti Panawen ti Landok a pannakigubatan idiay Fin Cop idiay Derbyshire. BBC. 17 Abril 2011


text:
OUTLINE. Kadagiti dadduma, paragraph outline ti aramidenda. Dagiti nagsasaganad ng urnos ti pannakasuratna ket babaen ti parapo wenno paragraph. Naurnos ken nasamay met daytoy a wagas. Inton urnosemon ken isuratmon ti pinal a rupa, daydiay laengen agisapit wenno agkissay ti aramidem wenno agiyalis wenno agikkat iti parapo iti aramidem.
Nabaked a sinurat dagiti naibasar iti outline. Aniaman a sinurat. Kadagiti dadduma, uray kadagiti kolum ket agaramidda pay iti outline tapno naurnos ti panagisuratda.
Kas pagarigan koma ta maipapan iti kimat ti topikom. No aramiden ti ababa nga outline:
I. Introduction
a) Hook line. Pangawis kadagiti agbasa. Rugi. Dagiti saludsod ti kaadduanna wenno gagangay a rugi itoy. Adda met mangirugi iti idioma wenno pagsasao wenno dagiti ababa laeng a pangawis iti imatang. Wenno ti mismo a tema ti suraten. Mismo a tema: agsipud ta kimat ti topikom, mabalin a kunaem (iti kaunaan a linia wenno itoy a paset a pangawis iti imatang): Liklikam ti kimat, no dimo kayat ti maunnat!
b) Ababa a depinision ti kimat.
II. Bagi.
a) Kangrunaan a padamagmo wenno ibagam wenno argumento no isu. Ania daytoy? Kas pagarigan koma kayatmo nga ipadamag nga adda nakimat iti baranggayyo. Urnosem met laeng daytoy babaen ti pangaramatmo wenno panangilagam kadagiti 4Ws ken 1H wenno 5Ws ken 1H. NGEM, dimo liplipatan daydiay hook line lalo no daytoy ti temam, a kas iti nadakamat. Kasapulan a depensaam daytoy ta isu ti tema.
Kas pagarigan koma: Liklikam ti kimat no dimo kayat a maunnat, sangkakuna dagiti lallakay ken babbaket, ngem di inkaskaso ni Angkuan Manguros ti pammagbaga. Madaman a nakamassayag ti bangkayna iti mismo a pagtaenganda iti Brgy. San Pedro kalpasan a nakset ti sibubukel a bagina nga inarado ti kimat idi Agosto 10 iti malem kabayatan ti panagruotna iti kanen ti nuangna iti tambak ti minaisanna. Etcetera…
Sumarunon dayta “H” wenno “how” wenno apay.
Dayta maika-5 a “W” ket maaramat laeng no saan a naimatangan wenno adda nagtaudan ti impormasion iti inka suraten: kas impadamag ti radio, kas kuna ni, kas naimatangan ni lakayna, baket kdp. Ken dadduma pay a source ti inka sinurat. Source ti kayat a sawen dayta nainayon a “W” wenno eksakto a kayatna a sawen ket WHENCE.
b) Maikadua a padamag wenno argumento wenno isalaysay: (isurat met laeng a kas iti immuna) Daytoy ket umasping met laeng iti kangrunaan a bagi ti sinuratmo.
c) Maikatlo, no adda..
d)Maikapat…no adda…(kdp)
III. Konklusion:
a) nalawag a panangidepensa iti tema wenno argumento
b) opinion
i. tapno maliklikam ti pannakakimat
ii. ania ti aramiden no agkimkimat…
No maisurat nga umuna ti outline, naurnos ken agsasagannad dagiti pasamak ket makaay-ayo a basaen.
Adda dagiti nalawlawag pay a pannakaisurat ti outline, dagiti detaliado amin a paset ti suraten tapno daydiay laengen agisakab ti aramiden.
3. YUNITI (UNITY)
Yuniti ti maikatlo a kasapulan iti panagsurat. Kaisahan kunada iti Tagalog. Nagkaysa wenno yuniti. Addaan iti maymaysa a topiko wenno sasawen.
Ta ania ngamin aya ti yuniti a makunkuna? Isu daytoy ti panangiparang iti naurnos a pannakaisurat ti maymaysa a topiko, panangipaay iti pokus iti maymaysa a topiko, ken addaan iti sistematiko a pannakaiparang ti topiko ken pannakawarwar ti (padamag, parikut wenno argumento) ken ti naannayas ken nalawag a maawatan a pannakasolbar, singasing man laeng daytoy wenno napadasanen.
Naurnos a pannakaisurat. Dayta ngarud ti rason no apay nga adda outline tapno makita nga umuna ti urnosna. No madlaw a saan a naurnos ti panagsasagannad ti pannakaisuratna iti outline, baliwan. Outline pay laeng dayta. Di met nga isu ti sinurat nga ipresenta. Mabalin pay nga aramiden babaen ti long hand wenno surat-ima. Nalaklaka a baliwan ti outline ngem ti sibubukel a sinurat. No kapkapnekan ti urnos ti outline, naurnoston ti sinurat.
Naannayas ken nalawag a maawatan. No awanen ti sabali a maisapit iti saritaan. No ti topiko laeng ti isurat ket awanen ti sabali pay. Awan ti sagursorna a kas kunkunatayo a kanayon.
Kadagiti sumaruno, saan laeng a maipapan iti outline ti intay dakamaten no di pay intay iparang dagiti wagas wenno addang no kasano ti agsurat.
(Adda tuloyna)